open-index/open-wikipedia-markdown huggingface dataset:
மகளிர் சிறப்பு சேவை

**மகளிர் சிறப்பு சேவை** (*Women's Feature Service*) என்பது இந்தியாவின் புது தில்லியைத் தளமாகக் கொண்டு செயல்படும், பெண்களை மையமாகக் கொண்ட ஒரு செய்தி முகமையும் இதழும் ஆகும். 1978 ஆம் ஆண்டு யுனெசுகோ எனப்படும் ஐக்கிய நாடுகள் கல்வி, அறிவியல் மற்றும் பண்பாட்டு அமைப்பு இச்சிறப்பு சேவையை நிறுவியது. பரந்த அளவிலான பெண்ணியப் பிரச்சினைகள், திரைப்படம் மற்றும் கலைகள் போன்ற பிரபலமான கலாச்சாரத்தில் பெண்கள் மற்றும் பெண்களைச் சுற்றியுள்ள சமூக, பொருளாதார, அரசியல் மற்றும் சுகாதாரப் பிரச்சினைகளைக் இந்த அமைப்பு கையாள்கிறது. மகளிர் பத்திரிக்கை அமைப்புகள் 1881-1999 எனும் நூல், மகளிர் சிறப்பு சேவை அமைப்பை பெண்களால் நிர்வகிக்கப்படும் ஒரு உலகளாவிய செய்தி முகமை என்றும், குறிப்பாக தென் அரைக்கோள நாடுகளில், பெண்கள் மற்றும் மேம்பாடு தொடர்பான சிறப்புச் செய்தித் தொகுப்புகளை வழங்குவதில் நிபுணத்துவம் பெற்றது என்றும் விவரிக்கிறது." தில்லியை தளமாகக் கொண்ட இந்த மகளிர் சிறப்பு சேவை பாலினக் கண்ணோட்டத்தில் செய்திகள் அம்சங்கள் கருத்துக்களை வழங்குகிறது. இதில் பெண்களின் இனப்பெருக்கம் மற்றும் ஆரோக்கியம் தொடர்பான பொருட்கள் அடங்கும். ஒவ்வொரு வாரமும் உலகம் முழுவதிலிருந்து புதிய புதுப்பிப்புகள் பெண்கள் சிறப்பு சேவை கட்டுரைகளை வெளியீடுகள் மற்றும் வலைத்தளங்களை அச்சிட்டு சந்தைப் படுத்தப்படுகிறது.

மகளிர் சிறப்பு சேவையானது இந்தியாவின் 'இந்துசுத்தான் டைம்சு', ஆங்காங்கின் 'ஃபார் ஈசுடர்ன் எகனாமிக் ரிவ்யூ', பிலிப்பைன்சின் 'தி மென்சு சோன் ' மற்றும் அமெரிக்காவின் 'சிகாகோ டிரிப்யூன்' உள்ளிட்ட உலகம் முழுவதிலும் உள்ள முக்கிய வெளியீடுகளுக்காக, ஆண்டுதோறும் சுமார் 250 முதல் 300 வரையிலான சிறப்புச் செய்திக் கட்டுரைகளையும் தயாரிக்கிறது.

## மேற்கோள்கள்

## வெளி இணைப்புகள்
*Archived site

பகுப்பு:பெண்ணியம்
பகுப்பு:பெண்ணியக் கோட்பாடு
பகுப்பு:இதழ்கள்
பகுப்பு:நாடுகள் வாரியாக இதழ்கள்
பகுப்பு:நகரங்கள் வாரியாக ஊடகங்கள்
பகுப்பு:இந்தியாவின் நகரங்களின் ஊடகங்கள்
பகுப்பு:மாநிலம் அல்லது ஒன்றிய பகுதி வாரியாக இந்தியாவில் ஊடகங்கள்
பகுப்பு:இந்தியாவில் பாலினம்
பகுப்பு:இந்தியாவில் இதழியல்
பாக்சான்

**பாக்சான்** (*Baghjan*) இந்தியாவின் அசாம் மாநிலத்தில் உள்ள தின்சுகியா மாவட்டத்தின் டூம் டூமா துணைக்கோட்டத்தின் கீழ் உள்ள ஒரு கிராமமாகும். பக்சான் காவன் என்ற பெயராலும் இக்கிராமம் அழைக்கப்படுகிறது. 

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி, பாக்சான் காவனில் மொத்தம் 4,488 பேர் இருந்தனர். அப்போது அங்கு 2,244 ஆண்கள் மற்றும் 2,244 பெண்கள் வசித்தனர்.

## வரலாறு
2020 மே மாதம் 27ஆம் நாள்  அன்று, பாக்சான் காவனுக்கு அருகிலுள்ள ஆயில் இந்தியா லிமிடெட் இன் பாக்சான் எண்ணெய் வயலில் தற்செயலான எரிவாயு வெடிப்பு ஏற்பட்டது. இந்நிகழ்வில் 3 பேர் உயிர் இழந்தனர் மற்றும் 3 வெளிநாட்டு நிபுணர்கள் காயம் அடைந்தனர். மேலும் பாக்சான் பகுதியில் அருகிலுள்ள கிராமங்கள் மற்றும் காடுகள் உட்பட பரந்த பகுதியைச் சேதப்படுத்தியது. இந்தத் தற்செயலான எரிவாயு வெடிப்பைக் கட்டுப்படுத்த ஆறு மாதங்கள் ஆனது.

பாக்சான் தீவிரவாதத்தால் பாதிக்கப்பட்ட பகுதிகளின் வரலாற்றையும் கொண்டுள்ளது.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:தின்சுகியா மாவட்டம்
குளோரோ(டெட்ரா ஐதரோதயோபீன்)தங்கம்(I)

**குளோரோ(டெட்ரா ஐதரோதயோபீன்)தங்கம்(I)** (*Chloro(tetrahydrothiophene)gold(I)*) என்பது C4H8AuClS என்ற மூலக்கூற்று வாய்ப்பாட்டால் விவரிக்கப்படும் ஓர் அணைவுச் சேர்மமாகும்.]] சுருக்கமாக (tht)AuCl என்ற வாய்ப்பாட்டால் அடையாளப்படுத்தப்படுகிறது.  இது தங்கத்தின் ஒரு ஒருங்கிணைப்பு சேர்மமாகும். டைமெத்தில் சல்பைடு ஒப்புமை போலவே, இந்த சேர்மமும் தங்க வேதியியலுக்கான நுழைவுப் புள்ளியாகப் பயன்படுத்தப்படுகிறது. டெட்ரா ஐதரோதயோபீன் ஈந்தணைவி நிலையற்றதாகவும் பிற வலுவான ஈந்தணைவிகளுடன் உடனடியாக பதிலீடு செய்யப்படக்கூடியதாகவும் உள்ளது.

## தயாரிப்பு
டெட்ராகுளோரோ ஆரிக் அமிலத்தை டெட்ரா ஐதரோதயோபீனுடன் சேர்த்து ஒடுக்கம் செய்வதன் மூலம் குளோரோ(டெட்ரா ஐதரோதயோபீன்)தங்கம்(I) சேர்மத்தை தயாரிக்கலாம்:
: HAuCl4  +  2 SC4H8  +  H2O  ->  AuCl(SC4H8)  +  OSC4H8  +  3 HCl

பல தங்கம்(I) சேர்மங்களுக்கு இயல்பாக அமைவது போலவே, இச்சேர்மமும் ஒரு நேர்கோட்டு ஒருங்கிணைப்பு வடிவவியலைக் கொண்டுள்ளது. Pmc21 என்ற இடக்குழுவில் செஞ்சாய்சதுரப் அமைப்பில் படிகமாகிறது; இதன் அலகுக்கூட்டு அளவுகள் a = 6.540(1) Å, b = 8.192(1) Å, c = 12.794(3) Å என்றும்,  ஓர் அலகுக்கூட்டிற்குள் Z = 4 என்ற எண்ணிக்கையில் வாய்ப்பாட்டு அலகுகள் அமைந்தும் உள்ளன. இதன் புரோமைடு இனச்சேர்மமும் இதே போன்ற படிக அமைப்பையே கொண்டுள்ளது.

(Me2S)AuCl- சேர்மத்துடன் ஒப்பிடுகையில் இது வெப்பத்தால் சிதைவடையும் தன்மை சற்று குறைவாகக் கொண்டது; இருப்பினும், இச்சேர்மம் வெப்பநிலை மற்றும் ஒளிக்கு உணர்திறன் உடையதாகவே உள்ளது.

## மேற்கோள்கள்

பகுப்பு:தங்கம்(I) சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:தங்கம்-கந்தகம் சேர்மங்கள்
பகுப்பு:தங்கம்-ஆலசன் சேர்மங்கள்
பகுப்பு:தயோலேன்கள்
திடநிலை கட்ட வரிசை தொலைக்கண்டுணர்வி அமைப்பு

thumb|311x311px|திடநிலை கட்ட வரிசை தொலைக்கண்டுணர்வி அமைப்பின் பரவல் எல்லை.
thumb|இதன் புறத்தோற்றம்
**திடநிலை கட்ட வரிசை தொலைக்கண்டுணர்வி அமைப்பு** (Solid State Phaseed Array radar System -SSPARS) என்பது ஐக்கிய அமெரிக்க விண்வெளிப் படை தொலைக்கண்டுணர்வி, கணினி சார்ந்த, ஏவுகணை எச்சரிக்கையும், விண்வெளி கண்காணிப்புக்கான தகவல் தொடர்பும் உடைய அமைப்பு ஆகும்.

இது கண்டம் விட்டு கண்டம் பாயும் ஏவுகணைகளை முன்கூட்டியே கண்டறிந்து எச்சரிக்கை செய்வதற்காக வடிவமைக்கப்பட்டது. மேலும், பூமியின் சுற்றுப்பாதையில் உள்ள செயற்கைக்கோள்களையும், விண்வெளி குப்பைகளை கண்காணிக்கவும் இந்த அமைப்பு உதவுகிறது.

## வரலாறு
இந்த ரேடார் அமைப்புகள் பனிப்போரின் போது அமைக்கப்பட்ட பழைய ரேடார்களுக்கு மாற்றாக உருவாக்கப்பட்டன. இதன் நவீனமயமாக்கல் திட்டத்தின் மூலம், முந்தைய அமைப்புகளை விட இது அதிக துல்லியமான தகவல்களை வழங்குகிறது. ரேதியான் (Raytheon) நிறுவனம் இந்த ரேடார் அமைப்புகளின் மேம்படுத்தலையும், பராமரிப்பு பணிகளையும் மேற்கொண்டு வருகிறது.

## அமைவிடங்கள்
இந்த ரேடார் நிலையங்கள் உலகெங்கிலும் உள்ள ஐந்து முக்கிய இடங்களில் நிறுவப்பட்டுள்ளன. கலிபோர்னியா, மாசசூசெட்ஸ், அலாஸ்கா ஆகிய அமெரிக்கப் பகுதிகளிலும், கிரீன்லாந்து மற்றும் இங்கிலாந்திலும் இவை அமைந்துள்ளன. ஒவ்வொரு நிலையமும் ஆயிரக்கணக்கான சிறிய அலைக்கம்பங்களைக் கொண்டுள்ளதால், ஒரே நேரத்தில் பல இலக்குகளைக் கண்காணிக்க முடியும். மேலும் வளைகுடாப் பகுதியில் கத்தாரிலும் நிறுவப்பட்டிருந்ததாகவும், அது ஈரானின் படைக்கலம் தகர்த்ததாகவும் செய்திகள் தெரிவிக்கின்றன.

## மேற்கோள்கள்

பகுப்பு:போர் ஆயுதங்கள்
பகுப்பு:நுண்ணலைத் தொழில்நுட்பம்
பகுப்பு:வான் போக்குவரத்து கட்டுப்பாடு
கனக் வர்தன் சிங் தியோ

**கனக் வர்தன் சிங் தியோ** (*Kanak Vardhan Singh Deo*) என்பவர் ஒடிசாவைச் சேர்ந்த ஓர் இந்திய அரசியல்வாதியும் பாட்னா சமஸ்தானத்தின் முன்னாள் அரச குடும்பத்தைச் சேர்ந்த உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். தியோ ஒடிசாவின் 5ஆவது துணை முதல்வராக பணியாற்றி வருகிறார். மோகன் மஜியின் தலைமையிலான பாஜக அரசில் 2024 முதல் விவசாயம் மற்றும் விவசாயிகள் அதிகாரமளித்தல் அமைச்சகம், எரிசக்தி அமைச்சகத்தின் அமைச்சராக உள்ளார். இவர் பாஜகவின் தேசிய செயற்குழு உறுப்பினராகவும் உள்ளார். தியோ ஒடிசாவின் முன்னாள் முதலமைச்சர் இராஜேந்திர நாராயண் சிங் தியோ பேரன் ஆவார்.

## இளமை
கனக் வர்தன் சிங் தியோ பாட்னா முன்னாள் அரச குடும்பத்தைச் சேர்ந்தவர். இவர்கள் இப்போது ஒடிசாவில் உள்ளனர். இவர் போலங்கீரின் முன்னாள் நாடாளுமன்ற உறுப்பினர் ராஜ் ராஜ் சிங் தியோவின் மகன் ஆவார். தியோ ஒடிசாவின் முன்னாள் முதலமைச்சர் இராஜேந்திர நாராயண் சிங் தியோ மற்றும் பாட்டியாலா மகாராஜா பூபிந்தர் சிங் மகள் கைலாசு குமாரி தேவி ஆகியோரின் பேரன் ஆவார். தியோ தனது இளங்கலைப் படிப்பினை. தில்லி பல்கலைக்கழகத்தில் முடித்துள்ளார்.

## அரசியல் வாழ்க்கை
தியோ 2000 முதல் 2004 வரையிலும், 2004 முதல் 2009 வரையிலும் தொழில்துறை மற்றும் பொது நிறுவன அமைச்சராக இருந்தார். மேலும் நவீன் பட்நாயக் அரசாங்கத்தில் நகர்ப்புற மேம்பாடு மற்றும் பொது நிறுவன அமைச்சர் ஆகவும் பணியாற்றினார்.

தியோ 2024 ஒடிசா சட்டப்பேரவைத் தேர்தலில் போலங்கிர் மாவட்டத்தில் உள்ள பட்நகர் சட்டமன்றத் தொகுதி பாரதிய ஜனதா கட்சியினைப்  பிரதிநிதித்துவப்படுத்தி வெற்றி பெற்றார். இவர் ஒடிசா பாஜகவின் தலைவராகவும் பதவிவகித்துள்ளார்.

சூன் 12, 2024 அன்று, புவனேசுவரில் உள்ள ஜனதா மைதானத்தில் பிரவதி பரிடா மற்றும் மோகன் சரண் மாஜி ஆகியோருடன் ஒடிசாவின் துணை முதல்வராக இவர் பதவியேற்றார். ஆளுநர் ரகுபர் தாஸ் இவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோடி, உள்துறை அமைச்சர் அமித் ஷா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் இவ்விழாவில் கலந்து கொண்டனர்.

## தனிப்பட்ட வாழ்க்கை
தியோவின் மனைவி சங்கீதா குமாரி சிங் தியோ ஆவார். இவர் இந்திய மக்களவையின் 12,13,14 மற்றும் 16 வது மக்களவை உறுப்பினராக இருந்தார். இவர்களுக்கு நிவ்ரித்தி குமாரி என்ற மகள் உள்ளார். நிவிர்த்தி தொழிலதிபரும், முன்னாள் மேவார் அரச குடும்ப உறுப்பினருமான இலட்ச்யராஜ் சிங் மேவார் என்பவரை மணந்தார். இவர் தொழிலதிபரான அரவிந்த் சிங் மேவாரின் மகனும் ஆவார்.

## மேற்கோள்கள்

பகுப்பு:ஒடிசாவைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1961 பிறப்புகள்
பகுப்பு:வாழும் மக்கள்
வள்ளியூர் மூன்றுயுகம் கண்ட அம்மன் கோயில்

**மூன்று யுகம் கண்ட அம்மன் கோயில்** என்பது தமிழ்நாடு மாநிலத்தில் திருநெல்வேலி மாவட்டத்தில் வள்ளியூர் புறநகர்ப் பகுதியில் அமையப் பெற்றுள்ள ஒரு அம்மன் கோயில் ஆகும். 

## மூலவர், பிற தெய்வங்கள்

இக்கோயிலின் மூலவரான அம்மன் இடது காலை மடித்து வைத்து, வலது காலை தொங்கவிட்டு, நான்கு கரங்களுடன் அமர்ந்த கோலத்தில் உள்ளார். சிவனும் சக்தியும் ஜெயந்தீஸ்வரர், சௌந்தர்ய நாயகி எனும் பெயரில் அருள்கின்றனர். சிவனார் லிங்கத்திருமேனியராக உள்ளார். சௌந்தர்யநாயகி நின்ற கோலத்தில் உள்ளார். 

## புலம் பெயர்ந்தோர்
அந்தப் பகுதி மக்களின் குலதெய்வமாக அம்மன் கருதப்படுகிறார். பல்வேறு சூழல்களில் அங்கிருந்து புலம் பெயர்ந்தோர் ஒவ்வொரு வருடமும் கோயிலுக்கு வந்து அம்மனை வழிபடுகின்றனர்.

## விழாக்கள்
ஆடி  முதல் செவ்வாய்க்கிழமை அன்று உற்சவரை அலங்கரித்துப் பீடத்தில் அமர்த்தி, பூசாரி அதனைச்சுமக்க, கோயில் வெளிப் பிராகாரத்தில் ஊர்வலமாக அழைத்து வருவர். பக்தர்கள் பழங்கள், பட்சணங்கள் போன்ற சீர்வரிசைப் பொருள்களைச் சுமந்து கொண்டு ஊர்வலத்தில் கலந்து கொள்வர். வருடத்திற்கு ஒருமுறை இக்கோயிலுக்கு ஒருங்கிணைந்து வந்து, அபிராமி அந்தாதி பாடல்களை இசையுடன் பாடுவர். பொதுவாக, அனைவருமே அம்மனுக்குப் புடவை சாத்தி, பழவகைகளை வழங்கி வழிபாடு செய்கின்றனர்.

## உசாத்துணைகள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
ஆபிரகாம் மசும்தார்

**ஆபிரகாம் மசும்தார்** *(Abraham Mazumdar)* என்பவர் இந்திய இசைக்குழு மற்றும் வயலின் கலைஞர் ஆவார்.வங்காளி இசைக்குழுவான மொகீனர் கோரகுலியின் முன்னாள் உறுப்பினர் அவார். 1980 ஆம் ஆண்டுகளில் இருந்து கொல்கத்தாவின் மேற்கத்திய பாரம்பரிய இசை உலகில் தீவிரமாக செயல்பட்டு வருகிறார்.
## தொழில்
இவர் 1970 களில் ஃபாதர் தியோடர் மேத்தீசனின் வழிகாட்டுதலின் கீழ் இசையைக் கற்கத் தொடங்கினார். இவர் வயலினில் வாசிப்பதில் (ஏடி.சி.எல்) மற்றும் (எல்.டி.சி.எல.) பட்டங்களைப் பெற்றுள்ளார்.

1974 ஆம் ஆண்டு கல்கத்தாவில் உள்ள ஆண்கள் பள்ளியில் மசும்தார் இசை கற்பிக்கத் தொடங்கினார். அதன் பின்னர் 1976 ஆம் ஆண்டின் முதற்பாதியில் அவர் கெளதம் சட்டோபாத்யாவைச் சந்தித்து அவருடைய இசையுடன் நெருக்கமாகப் பழகினார். பின்னர் அவர் மொகீனர் கோரகுலியின் இசைக்குழுவின் இளைய உறுப்பினரானார். 1982 ஆம் ஆண்டு வாக்கில் அதிலிருந்து பிாியும் வரை அவர் அந்த இசைக்குழுவுடன் தொடர்ந்து வாசித்தார். 
1983 ஆண்டு முதல் மசும்தார் லா மார்டினியர் ஃபார் பாய்ஸில் இசை கற்பித்து வருகிறார். 1983 ஆண்டில் அவர் அலையன்ஸ் ஃபிரான்சைஸ்டி கல்கத்தாவின் (பார்க் மேன்சன்) எல் அட்டொலியர் டி மியுசிக் வளாகத்தில் தனது சொந்த இசைக்குழுவை உருவாக்கினார்.

தற்போது இவர் ஆபிரகாம் மசும்தார் அகாடமி என்ற தனது சொந்த இசை அகாடமியைத்  திறந்துள்ளார். அங்கு மாணவர்களுக்கு பல வகையான இசைக்கருவிகள் கற்பிக்கப்படுகின்றன. வயலின், பியானோ, கிட்டார் மற்றும் டிரம்பெட் உள்ளிட்ட இசைக்கருவிகள் உள்ளன. மேலும் மாணவர்கள் பாடல்கள் பாடுவதற்கும்  இங்கு கற்பிக்கப்படுகிறது.
## இசைத் தொகுப்பு

**[[Shangbigno Pakhikul O Kolkata Bishayak]]* (1977)
## மேற்கோள்கள்

*
இரபி நாராயண் நாயக்

**இரபி நாராயண் நாயக்** (*Rabi Narayan Naik*) என்பவர் இந்திய அரசியல்வாதியும் ஒடிசா அரசாங்கத்தில் கிராமப்புற மேம்பாடு, பஞ்சாயத்து ராஜ், குடிநீர் துறை அமைச்சராகவும் உள்ளவர் ஆவார். இவர் சம்பல்பூர் மாவட்டத்தின் குச்சிண்டா சட்டமன்றத் தொகுதியிலிருந்து ஒடிசா சட்டமன்ற உறுப்பினராக உள்ளார்.

நாயக் ஒடிசா புவனேசுவரத்தில் உள்ள உயர்நிலைக் கல்வி குழுவிலிருருந்து தனது உயர்நிலைத் தேர்வுச் சான்றிதழைப் பெற்றார். ஆகத்து 1991இல் குச்சிண்டா கல்லூரியில் பட்டம் பெற்றார்.

சூன் 12, 2024 அன்று, புவனேசுவரில் உள்ள ஜனதா மைதானத்தில் முதல்வர் மோகன் சரண் மஜ்ஜிதூக் உடன் இவர் பதவிப் பிரமாணம் செய்துகொண்டார். ஆளுநர் ரகுபர் தாஸ் இவருக்கு பதவிப் பிரமாணம் செய்து வைத்தார். பிரதமர் நரேந்திர மோடி, உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் இந்நிகழ்வில் கலந்து கொண்டனர்.

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:ஒடிசாவைச் சேர்ந்த பாரதிய ஜனதா கட்சி அரசியல்வாதிகள்
பலாச்சோலை, போரதீவு

**பலாச்சோலை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது போரதீவுப்பற்று பிரதேச செயலாளர் பிரிவில் அமைந்துள்ளது. இது வெல்லாவெளிக்குத் தென்மேற்கே சுமார் 8 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே காக்காச்சிவட்டை, கிழக்கே மண்டூர், தெற்கே ஆனைகட்டியவெளி, மேற்கே விளாந்தோட்டம் ஆகிய கிராமங்கள் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 929 ஆகும். இவர்களுள் 392 ஆண்களும் 537 பெண்களும் அடங்குவர்.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பலாச்சோலை

பலாச்சோலை எனும் பெயரில் மட்டக்களப்பு மாவட்டத்தில் பின்வரும் கிராமங்கள் உள்ளன. 
* பலாச்சோலை, ஏறாவூர்
* பலாச்சோலை, போரதீவு
ரெஜாங் நடனம்

**ரெஜாங் நடனம்**, இந்தோனேசியா நாட்டின் பாலித் தீவில் வாழும் பாலி  இந்துக்களின் பாலி புனித நடனங்களில் ஒன்றாகும். இதில் பெண்கள் தங்களைக் கடவுள்களுக்கு அர்ப்பணிக்கும் ஒரு தியாக நடனம் ஆகும்.இது பொதுவாக இந்தோனேசியாவின் பாலித் தீவுகளில் வாழும் *குளுங்குங் ரீஜென்சி* மற்றும் *கரங்காசெம் ரீஜென்சி*யில் உள்ள இந்து கோவில்களில் நடத்தப்படுகிறது. "ரெஜாங்" என்றால் "காணிக்கை", பூமிக்கு வரும் கடவுள்களை வரவேற்கும் நடனம். இந்த நடனம் புனித காணிக்கை விழாக்களின் ஒரு பகுதியாகும், இவை அனைத்தும் பாலியின் சடங்கு நாட்காட்டியில் ஏறக்குறைய ஒரே நேரத்தில் நடக்கும்.

இதன் முக்கிய நிகழ்வு *பேல் அகுங்கின்* கிராம மண்டபத்தில் மூன்று நாள் விழாவாக ஏற்பாடு செய்யப்பட்டுள்ளது. நடனக் கலைஞர்களுக்கு எந்த முன் பயிற்சியும் தேவையில்லை. நங்காயாவின் ஆவி அவர்களை நடன அசைவுகளை இணக்கமாக நிகழ்த்த வழிநடத்தும் என்று நம்பினர். இரண்டு அல்லது மூன்று வயதுடைய பெண்களை ஊர்வலத்தில் சேர்க்கலாம். இந்த நடனம் *நெங்கெராஸ்,* *சிமி* அல்லது *சூத்ரி* என்றும் அழைக்கப்படுகிறது.
## இதனையும் காண்க
* பாலி நடனம்
* இந்தோனேசியாவில் இந்து சமயம்
* நடன வகைகள் பட்டியல்
## மேற்கோள்கள்

பகுப்பு:பாலித் தீவில் நடனங்கள்
பகுப்பு:புலப்படாத பண்பாட்டுப் பாரம்பரியங்கள்
அனார்சா அல்லது ஹில்சா

**அனார்சா அல்லது ஹில்சா** *(Anarsa) or hilsa)* என்பது அரிசியால் தயாரிக்கப்படும் பிஸ்கட் ஆகும். இது நேபாளம் மற்றும் இந்திய மாநிலங்களான பீகார் மற்றும் மகாராட்டிரா குறிப்பாக பீகாரில் அமைந்துள்ள கயா ஆகிய பகுதிகளில் மக்களால் உண்ணப்படுகிறது. இது பொதுவாக நேபாளம் மகாராட்டிரா பீகார் அகிய மாநிலங்களில் இந்துக்களின் பண்டிகையான தீபாவளி (திகார்) மற்றும் பிற விழாக்களுடன் உடன் தொடர்புடையதாகும்.  இது தயாரிப்பதற்கு தேவையான முக்கிய பொருட்களாக வெல்லம், சர்க்கரை, அரிசி, கசகசா விதை மற்றும் தூய வெண்ணெய் ஆகியவையாகும். சமசுகிருதத்தில் "ஊழல் இல்லாதது" அல்லது துய்மையானது என்று பொருள்படும். அனராசா என்ற சொல் தூய்மை காலமற்ற தன்மை மற்றும் சிதைவு இல்லாமை ஆகியவற்றையும் குறிக்கிறது.
## கலாச்சார முக்கியத்துவம்
இந்திய மரபுகளில் குறிப்பாக நாட்டின் வடபகுதி மற்றும் மேற்கு பகுதியில் இது ஒரு ஆழமான மற்றும் குறிப்பிடத்தக்தக கலாச்சார முக்கியத்துவத்தைக்  கொண்டுள்ளது. 

## தயாரிப்பு
அனர்சஸ் தயாரிப்பதில் முக்கிய படிநிலைகளாக அரிசியை தண்ணீரில் சில நாட்கள் ஊறவைக்க வேண்டும், அவ்வாறு அரிசி ஊறும் போது தண்ணீரை மாற்ற வேண்டும். அரிசி ஊறிய பின்னர் உலர்த்திட வேண்டும். பின்னர் நன்றாக மாவாக ஆரைத்துக் கொள்ள வேண்டும். மாவுடன் வெல்லம் மற்றும் கசகசா கலந்து 550-75 செ.மீ வட்ட, வட்டமாக அல்லது பந்துகளாக அழுத்தி பின்னர் நெய்யில் வறுக்கவேண்டும். முதலில் கசகசா பூசப்பட்ட பக்கவாட்டில் வறுக்கப்படுகிறது.   

நிலையான செய்முறையின் போது  அரிசி மாவுடன் வாழைப்பழம் சேர்க்கப்படுகிறது. மகாராட்டிராவில் தடடையானதைவிட பீகாரில் தயாரிக்கப்படும் அனார்சா வட்டமாகவும் பந்து வடிவமானதாக இருக்கும்.   

## மேலும் காண்க
*  இந்திய இனிப்பு
*  காஜா
* தில்குட் 
* நதகுவா

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:பீகாரி உணவுகள்
பகுப்பு:மகாராட்டிரப் பண்பாடு
வித்தியானந்தன் ராமநாதன்

**வித்தியானந்தன் ராமநாதன்** (ஆங்கிலம்; மலாய்: *Vidyananthan Ramanadhan*) என்பவர் மலேசிய அரசியல்வாதி; ஜொகூர் மாநில மலேசிய இந்தியர் காங்கிரசு (**MIC**) கட்சியின் தலைவர்; ஜொகூர் மாநில பாரிசான் நேசனல் (**BN**) நிர்வாகத்தின் கீழ் ஜொகூர் மாநில அமைச்சர் (**EXCO**); மார்ச் 2008 முதல் ஜொகூர் மாநில சட்டமன்றத்தில், ககாங் சட்டமன்றத் தொகுதியின் சட்டமன்ற உறுப்பினராகப் பணியாற்றி வருகிறார். 

இவர் 14 மே 2013 முதல் 12 மே 2018 வரை ஜொகூர் மாநில ஆட்சிக்குழுவில் மாநிலத்தின் ஒற்றுமை மற்றும் மனித வளங்கள் துறைகளுக்கான மாநில அமைச்சர் பதவியை வகித்தார். பின்னர் 6 மார்ச் 2020 முதல் 15 மார்ச் 2022 வரை ஜொகூர் மாநில ஆட்சிக்குழுவில் மாநிலத்தின் சுகாதாரம் மற்றும் சுற்றுச்சூழல் துறைகளுக்கான மாநில அமைச்சர் பதவியையும் வகித்தார். 

மேலும் அதே காலக்கட்டத்தில் ககாங் சட்டமன்றத் தொகுதிக்கான சட்டமன்ற உறுப்பினர் பதவியையும் வகித்தார்.

## பொது
அவர் பாரிசான் கூட்டணியின் ஓர் உறுப்புக் கட்சியான மஇகாவின் உறுப்பினராக உள்ளார். ஜொகூர் மாநிலத்தின், ககாங் சட்டமன்றத் தொகுதியில் மலேசிய இந்தியர்களுக்கு குறிப்பிட்டதக்க அளவிற்கு உதவிகள் செய்தவர்; இந்தியர் சமூக நல மேம்பாட்டுத் திட்டங்களுக்கு உதவிகள் செய்தவர் எனவும் பரவலாக அறியப்படுகிறார்.

## ககாங் சட்டமன்றத் தொகுதி
2022-ஆம் ஆண்டு ககாங் சட்டமன்றத் தொகுதியின் இன வாரியான வாக்காளர் எண்ணிக்கை **25,831**; விவரங்கள் பின்வருமாறு:
* மலாயர் **74.3%** 
* சீனர் **21.5%** 
* இந்தியர் **2.87%** 
* பிற இனத்தவர் **1.08%** 
* சபா பூமிபுத்திரா **0.10%**
* சரவாக் பூமிபுத்திரா **0.12%**

## தேர்தல் முடிவுகள்

## விருதுகள்
* 
**  - ஜொகூர் சுல்தான் இப்ராகிம் பதக்கம் - (**PSI II**) (2015)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## மேலும் காண்க
* ககாங்
* ககாங் சட்டமன்றத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:வாழும் மக்கள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
அமெச்சூர் வானொலி அறிவியல் குடிமக்கள் ஆய்வு

அமெச்சூர் வானொலி (தொழில்சாரா வானொலி) அறிவியல் குடிமக்கள் ஆய்வு என்பது தொழில்சாரா வானொலி இயக்குநர்களையும் அறிவியல் ஆராய்ச்சியாளர்களையும் இணைக்கும் ஒரு முயற்சியாகும். இதில் தொழில்சாரா வானொலி, குடிமக்கள் அறிவியல் கருவியாக பயன்படுத்தப்பட்டு அறிவியல் தரவுகளை சேகரிக்கப்படுகிறது; குறிப்பாக பூமியைச் சுற்றிய விண்வெளி சூழல் அறிவியலில்.இந்த முயற்சி ஒவ்வொரு ஆண்டும் பணிமனை நிகழ்வுகளை நடத்துகிறது. பெரும்பாலான திட்டங்கள் அயனோமண்டலத்தை ஆய்வு செய்வதில் கவனம் செலுத்துகின்றன.இந்த முயற்சியின் முக்கிய திட்டம் தனிப்பட்ட விண்வெளி வானிலை நிலையம் ஆகும். இது பாரம்பரிய வானிலை நிலையங்களைப் போல தொகுதி அமைப்புடைய கருவிகளை உருவாக்கி, பல இடங்களில் இருந்து தரவுகளை சேகரித்து விண்வெளி வானிலையை ஆய்வு செய்யும் திட்டமாகும்.

## மேற்கோள்கள்

பகுப்பு:வானொலி
மாவடிவேம்பு

**மாவடிவேம்பு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது ஏறாவூர்ப்பற்று பிரதேச செயலாளர் பிரிவில் அமைந்துள்ளது. இது ஏறாவூரிற்கு வடமேற்கே சுமார் 7 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது. இந்தக் கிராமத்திற்கு வடகிழக்கே களுவன்கேணி, தென்கிழக்கே பலாச்சோலை, தெற்கே வந்தாறுமூலை, மேற்கேயும் வடமேற்கேயும் சித்தாண்டி ஆகிய கிராமங்கள் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 6,092 ஆகும். இவர்களுள் 2,882 ஆண்களும் 3,210 பெண்களும் அடங்குவர்.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கொடுவாமடு

**கொடுவாமடு** (*Koduvamadu*) என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது ஏறாவூர்ப்பற்று பிரதேச செயலாளர் பிரிவில் அமைந்துள்ளது. இது செங்கலடிக்குத் தென்மேற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே வந்தாறுமூலை, கொம்மாதுறை, தெற்கே பன்குடாவெளி, மேற்கே மயிலவட்டவான் ஆகிய கிராமங்கள் எல்லைகளாக உள்ளன. கிழக்கே இந்துசமுத்திரக் கடற்கரை உள்ளது.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 1,439 ஆகும். இவர்களுள் 670 ஆண்களும் 769 பெண்களும் அடங்குவர்.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சிலிசைன்

சிலிசைன்கள் என்பது சிலிகானின் ஒரு வடிவ மாற்றங்கள் ஆகும்.

ஒரு பரிமாண சிலிசைன் என்பது கார்பனின் கார்பைன் என்ற வடிவத்துக்கு ஒத்ததாகும். இதில் கார்பன் அணுக்களுக்கு பதிலாக நீண்ட வரிசையில் சிலிகான் அணுக்கள் இணைந்து இருக்கும். இது வடிவமற்ற சிலிகான் ஆகும்; இதில் வெளிப்புற மின்கள் எஸ்–பி இணைப்பு அமைப்பில் இருக்கும். சிலிசைன் என்பது சிலிகான் அணுக்கள் மட்டுமே கொண்ட நேர்கோட்டான ஒரு மூலக்கூறு.

சிலிகான் அணுக்கள் ஒன்றுடன் ஒன்று இரண்டு விதமாக இணைக்கப்படலாம். ஒன்று தொடர்ச்சியான இரட்டை இணைப்புகளாக இணைதல்; இது க்யூமுலீன் போன்ற அமைப்பாகும். மற்றொன்று ஒற்றை மற்றும் மும்மை இணைப்புகள் மாறிமாறி இணைதல்; இது பாலிஐன் போன்ற அமைப்பாகும்.

இரு பரிமாண சிலிசைன் என்பது கார்பனின் கிராஃபைன் என்ற வடிவத்துக்கு ஒத்ததாகும். இது சிலிசீன் என்ற சிலிகான் வடிவத்துடன் ஒத்ததாகவும் இருக்கும்; இதில் சிலிகான் அணுக்கள் தாள்போன்ற அமைப்பாக இருக்கும். இந்த அமைப்பில் சிலிசைன் சங்கிலிகள் சிலிசீன் அறுகோணங்களை இணைக்கின்றன. இதில் டிசிலையின் இணைப்பு மற்றும் டிசிலேன் இணைப்பு மாறிமாறி காணப்படும்; இது பாலிஐன் அமைப்புக்கு ஒத்ததாகும்.

## மேற்கோள்கள்

பகுப்பு:வேதியியல்
பகுப்பு:சிலிக்கான்
முனுசாமி மாரிமுத்து

**முனுசாமி மாரிமுத்து** (ஆங்கிலம்; மலாய்: *M. Paliksina Sivalinggam*) என்பவர் மலேசிய அரசியல்வாதி; 2008 முதல் 2013 வரை ஜொகூர் மாநில சட்டமன்றத்தின் பெர்மாஸ் சட்டமன்றத் தொகுதியில் சட்டமன்ற உறுப்பினர் பதவியை வகித்தவர் ஆவார். 

இவர் 12-ஆவது மலேசியப் பொதுத் தேர்தலில் வெற்றி பெற்று, 2008 முதல் 2013 வரை பெர்மாஸ் சட்டமன்றத் தொகுதியின் சட்டமன்ற உறுப்பினராகப் பணியாற்றினார். பெர்மாஸ் சட்டமன்றத் தொகுதி 2003-ஆம் ஆண்டு உருவாக்கப்பட்டு, 2004-ஆம் ஆண்டு பொதுத் தேர்தலில் முதன்முதலில் போட்டியிடப்பட்டது. இத்தொகுதியின் இரண்டாவது சட்டமன்ற உறுப்பினர் இவராவார். இவருக்கு முன்னர் பாலசேனா சிவலிங்கம் பொறுப்பு வகித்தார்.

## பொது
இவர் பாரிசான் கூட்டணியின் ஓர் உறுப்புக் கட்சியான மஇகாவின் (**MIC**) உறுப்பினர் ஆவார். இவருக்குப் பிறகு 2013 முதல் 2018 வரை பாரிசான் கூட்டணியின் உறுப்புக் கட்சியான அம்னோவின் (**UMNO**) முகமது காலித் நோர்டின் (*Mohamed Khaled Nordin*) என்பவர் பெர்மாஸ் சட்டமன்றத் தொகுதியின் சட்டமன்ற உறுப்பினராகப் பொறுப்பு வகித்தார்.

## பெர்மாஸ் சட்டமன்றத் தொகுதி
2022-ஆம் ஆண்டு பெர்மாஸ் சட்டமன்றத் தொகுதியின் இன வாரியான வாக்காளர் எண்ணிக்கை **103,598**; விவரங்கள் பின்வருமாறு:
* மலாயர் **52.5%** 
* சீனர் **27.4%**
* இந்தியர் **12.3%** 
* பிற இனத்தவர் **2.48%** 
* சபா பூமிபுத்திரா **2.13%**
* சரவாக் பூமிபுத்திரா **3.23%**

## மேலும் காண்க
* பாசிர் கூடாங்
* பெர்மாஸ் சட்டமன்றத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Hussain, M. (1987). *Membangun demokrasi: Pilihanraya di Malaysia*. Kuala Lumpur: Karya Bistari.
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## வெளி இணைப்புகள்

பகுப்பு:வாழும் மக்கள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
பாரோங் நடனம்

**பரோங் நடனம்** (*Barong dance*) என்பது இந்தோனேசியாவின் பாலியைச் சேர்ந்த பாரம்பரிய பாலி நடன வகைகளில் ஒன்றாகும்.  இந்த நடனம் இயற்கைக்கு அப்பாற்பட்ட சக்திகளைக் கொண்ட விலங்குகளின் புராண சித்தரிப்பு மற்றும் மனிதர்களைப் பாதுகாக்கும் திறனை நிரூபிக்கிறது. *பரோங்* ஆவிகளின் ராஜா, நன்மையின் புரவலன்களின் தலைவர், மற்றும் பாலியின் புராண மரபுகளில் உள்ள அனைத்து ஆவி பாதுகாவலர்களின் *அரக்க ராணி* மற்றும் தாயான *ரங்டா*வின் எதிரி ஆவார். பரோங் நடனம் நன்மைக்கும், தீமைக்கும் இடையிலான அன்றாடப் போரை பிரதிநிதித்துவப்படுத்த,  பரோங்கிற்கும் ரங்டாவிற்கும் இடையிலான ஒரு போரைக் கொண்டிருந்தது.

*பரோங்* என்பது ஒரு வகை புராண காலத்திய சிங்கம். இது பாலியில் பிரபலமான நடனமாகும். இந்த நடனம் பாலியில் *கியான்யார்* பகுதியில், குறிப்பாக *உபுட்*, சுற்றுலாப் பயணிகள் பாலி நடன சடங்குகளைக் காண பிரபலமான இடமாக உள்ளது. பரோங் நாட்டிய நடனத்தில், பரோங் சமநிலையை மீட்டெடுக்க, ரங்டா தன்னைக் கட்டுப்படுத்தவும், கொல்லவும் மந்திரத்தைப் பயன்படுத்துவதற்கு பதிலளிக்கிறது. பாரம்பரிய பரோங் நடன நிகழ்ச்சிகளில், பாலி பண்பாட்ட்டின் பிரபலமான பகுதியான ரங்டாவுக்கு எதிரான அவரது போராட்டங்களில் அவர் சித்தரிக்கப்படுகிறார். காலோன் அராங் நடனத்திற்கு இந்த புராண உயிரினம் தெருவில் நடனமாடும். ஒரு பூஜாரி அதன் மீது புனித நீரை வீசுவார். அமைதியான சூழலில் பரோங்கை கேலி செய்யும் இரண்டு விளையாட்டுத்தனமான குரங்குகளுடன் நடனம் தொடங்குகிறது.

## கெரிஸ் நடனம்
பாலி கெரிஸ் நடனம் என்பது பரோங் மற்றும் ரங்டா இடையேயான போரை சித்தரிக்கும் பரோங் நடன நிகழ்ச்சியின் ஒரு பகுதியாகும், இதில் நடனக் கலைஞர்கள் கிரிசுக் கத்தியை   பயன்படுத்துகிறார்கள். கிரிசுக் கத்தி மந்திரங்களை உள்ளடக்கியிருப்பதால் புனிதமாகக் கருதப்படுகிறது.

நடனக் காட்சியின் போது, ரங்டா தோன்றி ஏர்லாங்காவின் வீரர்களை பிரதிநிதித்துவப்படுத்தும் ஆண் நடனக் கலைஞர்கள் மீது சூனியத்தை வீசுகிறார். மேலும் அவர்களை தற்கொலைக்கு  தூண்டுகிறார். இதற்கிடையில், பரோங் மற்றும் பூஜாரி அவர்கள் மீது பாதுகாப்பு மந்திரத்தை வீசுகிறார்கள். இதனால் அவர்கள் கூர்மையான பொருட்களால் பாதிக்கப்பட முடியாது. ஒரு மயக்கத்தில், வீரர்கள் தங்கள் கிரிசுக் கத்தியால் தங்களைத் தாங்களே குத்திக் கொள்கிறார்கள், ஆனால் காயமடையாமல் இருக்கின்றனர்.

கிரிசுக் கத்தி நடனம் ஆபத்தை ஏற்படுத்துகிறது. பிப்ரவரி 2021ல், டென்பசார், பாலியின் *பஞ்சார் ப்ளாங் கெடே,*  பெமெகுடன் காஜாவில் நடந்த ரங்தா நடன நிகழ்ச்சியின் போது, 16 வயதுடைய ஆண் நடனக் கலைஞர் தனது சொந்த கிரிசுக் கத்தியால் குத்தப்பட்டு இறந்தார்.

## பரோங் எதிர் ரங்டா
பரோங் மற்றும் ரங்டா இடையேயான இறுதிப் போரில் இந்த நடனம் முடிகிறது, இது பரோங்கின் வெற்றியுடன் முடிகிறது. *ரங்டா* ஓடிவிடுகிறது. தீய சக்தி தோற்கடிக்கப்படுகிறது. மேலும் வான ஒழுங்கு மீட்டெடுக்கப்படுகிறது.
## இதனையும் காண்க
* பாலி நடனம்
* இந்தோனேசியாவில் இந்து சமயம்
* நடன வகைகள் பட்டியல்
## மேற்கோள்கள்

பகுப்பு:பாலித் தீவில் நடனங்கள்
பகுப்பு:புலப்படாத பண்பாட்டுப் பாரம்பரியங்கள்
தேபேஷ் ராய்

**தேபேஷ் ராய்** *(Debesh Roy)* (டிசம்பர் 17-1936- மே 14-2020) என்பவர் இந்திய வங்காள மொழி எழுத்தாளர் மற்றும் அறிஞர் ஆவார். இவருடைய  "தீஸ்டா பரேர் பிரிட்டாண்டா" என்ற நாவலுக்காக 1990 ஆம் ஆண்டு இவருக்கு சாகித்ய அகாடமி விருது வழங்கப்பட்டது.
## ஆரம்பகால வாழ்க்கை மற்றும் கல்வி
ராய் பிரித்தானிய இந்தியாவின் பப்னாவில் பிறந்தார். அவரது குடும்பம் டிசம்பர் 17.1963 அன்று ஜல்பைகுரிக்கு இடம் பெயர்ந்து வந்தது. அவரது தந்தை கிஷ்திஷ் ராய் மற்றும் அவரது தாயார் அபர்ணா ராய் ஆவர். அவர் ஜல்பைகுரியில் உள்ள ஆனந்தா மாதிரிப் பள்ளியில் பள்ளிப்படிப்பை முடித்தார், ஆனந்த சந்திரா கல்லூரியில் பட்டம் பெற்றார். அவர் ஒரு மாணவராக இருந்த காலத்திலிருந்தே ராய் இந்திய பொதுவுடைமை கட்சியின் மாணவர் பிரிவில் பணியாற்றினார். அத்தகைய சங்கத்தின் போது அவர் ராஜ்பன்ஷி பேச்சுவழக்கைக் கற்றுக்கொண்டார். 1956 இல் கல்கத்தா பல்கலைக்கழகத்தில் படிக்கும் போது அவர் பிரதான இடதுசாரி அரசியலில் பங்கேற்றார்.  
## தொழில்
ராய் கொல்கத்தாவில் தொழிற்சங்க இயக்கத்திலும் ஈடுபட்டிருந்தார். மேலம் சமூக அறிவியல் ஆய்வு மையத்தில் ஆராய்ச்சி உறுப்பினராகப் பணியாற்றினார். அதன் பின்னர் 1955 ஆம் ஆண்டு தேஷ் இதழில் இலக்கிய துறையில் அறிமுகமானார். அவரது முதல் புத்தகம் ஜஜாதி ஆகும். அவரது 50 ஆண்டு கால எழுத்து வாழ்க்கையில் போரிசலர் ஜோகன் மொண்டல், மனுஷ் குன் கோர் கெனோ, சமய் அசமயர் பிரித்தன் மற்றும் லகன் கந்தர் உள்ளிட்ட ஏராளமான புத்தகங்களுக்காக ராய் அவர்கள் நினைவு கூறப்படுகிறார். இவருடைய வாழ்க்கை மற்றும் படைப்புகள் வடக்கு வங்காளத்தின் தீஸ்தா நதியை தளமாக கொண்டு ராஜ்பன்ஷி சமூகத்தால் ஈர்க்கப்பட்டார். 1990 ஆம் ஆண்டு அவரது காவிய நாவலான தீஸ்தா பரேர் பிரித்தன் நாவலுக்காக சாகித்ய அகாடமி விருதைப் பெற்றார். பாஷா சாகித்திய பரிஷத் மற்றும் புவால்கா புரஷ்கர் ஆகியோரால் அவர் பாராட்டப்பெற்றார்.  

## வெளியீடுகள்
* ஜஜாதி
* தீஸ்தா பரேர் பிரித்தன்டோ
* போரிசலர் ஜோகன் மொண்டல் 
* மனுஷ் குன் கோர் கெனோ
* சமய் அசமயர் பிரித்தன்
* லகன் கந்தர்
* அட்டியோ பிரித்தன்டோ
* மஃபஸ்ஸாலி பிரித்தன்டோ
* தீஸ்தாபுரான்
* ஆஞ்சினா
* இதிஹோசர் லோக்ஜோன்
* உட்பாசு
## இறப்பு
ராய் அவர்கள் ஏற்பட்ட கடுமையான மாரடைப்பு காரணமாக 2020 ஆம் ஆண்டு மே -14 அன்று கொல்கத்தாவில் உள்ள ஒரு தனியார் மருத்துவமனையில் காலமானார்.

## மேற்கோள்கள்

பகுப்பு:1936 பிறப்புகள்
பகுப்பு:2020 இறப்புகள்
பகுப்பு:வங்காள எழுத்தாளர்கள்
பகுப்பு:கொல்கத்தா எழுத்தாளர்கள்
பகுப்பு:வங்காள மொழி இலக்கியம்
பகுப்பு:மேற்கு வங்காள எழுத்தாளர்கள்
பகுப்பு:சாகித்திய அகாதமி விருது பெற்றோர்
பகிர்ந்துறவு

[thumb|''டயான்தஸெ'' மலரிலிருந்து தேன் குடிக்கும் தேன்சிட்டு ஹாக்மோத் பூச்சி, [மகரந்தச் சேர்க்கை பகிர்ந்துறவுக்கு ஒரு சிறந்த எடுத்துக்காட்டு.]]
alt=Arbuscular mycorrhizae forms mutualistic symbiosis with plants|thumb|ஆர்பஸ்குலர் மைக்கோரைசே தாவரங்களுடன் ஒருங்குயிரி வாழ்வுமுறையைக் கொண்டுள்ளன.
alt=Lichens considered to be example of mutualistic symbiosis|thumb|பகிர்ந்துறவு வாழ்வுக்கு எடுத்துக்காட்டாகக் கருதப்படும் லைகன்கள்
**பகிர்ந்துறவு** (*Mutualism* (*biology*) என்பது இரண்டு அல்லது அதற்கு மேற்பட்ட உயிரினங்களுக்கு இடையிலான சூழலியல் இடைவினைகளை விவரிக்கிறது. அதில் ஒவ்வொரு இனமும் இணையான நன்மையைப் பெறுகின்றன.  பகிர்ந்துறவு என்பது ஒரு பொதுவான சூழலியல் இடைவினை வகையாகும். இதன் முக்கிய உதாரணங்கள்:

* சாறுசெல் தாவரங்களுக்கும் வேர்ப் பூஞ்சைகளுக்கும் இடையிலான ஊட்டச்சத்து பரிமாற்றம்,
* மகரந்தக்காவிகள் வாயிலாக பூக்கும் தாவரங்களில் நடைபெறும் கருத்தரித்தப்பு ,
* விதை பரவுதற்கு விலங்குகளின் உதவியைப் பெறுவதற்காக தாவரங்கள் பழங்களையும், உண்ணக்கூடிய விதைகளைப் பயன்படுத்தும் வழிகள், 
* சூசந்தெல்லே என்ற நுண்ணுயிரிகளின் உதவியுடன் பவளப்பாறைகள் ஒளிச்சேர்க்கை செய்யும் விதம்.

ஒவ்வொரு இனமும் தனது தகுதிநிலையை (fitness) இழக்கும் 'இனங்களுக்கிடையிலான போட்டி' மற்றும் 'சுரண்டல்' ஆகியவற்றுடனும்; ஒரு இனம் மற்றொன்றின் இழப்பின் மூலம் பயனடையும் ஒட்டுண்ணி வாழ்வுடன் பகிர்ந்துறவை வேறுபடுத்தி பார்க்கலாம்.  இருப்பினும், ஒட்டுண்ணி வாழ்வு போன்ற சமநிலையற்ற பயன்களைக் கொண்டிருந்தே பகிர்ந்துறவு  பரிணமித்திருக்கக்கூடும். 

பகிர்ந்துறவை குறிப்பிடும் ஆங்கிலச் சொல்லான *"mutualism"* என்ற சொல் பியர்-ஜோசப் வான் பெனடன் அவர்களால் 1876 ஆம் ஆண்டு அவரது *"விலங்கு ஒட்டுண்ணிகள் மற்றும் உணவுபந்தித் தோழர்கள்*" என்ற புத்தகத்தில் அறிமுகப்படுத்தப்பட்டது, இதன் பொருள் "இனங்களுக்கு இடையே பரஸ்பர உதவி" என்பதாகும்.  

## மேற்கோள்கள்

பகுப்பு:நடத்தையியல்
இரனேந்திர பிரதாப் சுவைன்

**இரனேந்திர பிரதாப் சுவைன்** (*Ranendra Pratap Swain*) என்பவர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். 2024ஆம் ஆண்டு நடைபெற்ற ஒடிசா சட்டமன்றத் தேர்தலில் நான்காவது முறையாக அதாகர் சட்டமன்றத்  தொகுதியிலிருந்து ஒடிசா சட்டமன்றத்திற்கு தேர்ந்தெடுக்கப்பட்டார். இவர் இத்தொகுதியில் 2012 முதல் சட்டமன்ற உறுப்பினராக உள்ளார்.

## மேற்கோள்கள்

பகுப்பு:ஒடிசா சட்டமன்ற உறுப்பினர்கள்
வினைப்பொருள் குப்பி

thumb|அரைத்த கண்ணாடி அடைப்புடன் கூடிய கருமை கண்ணாடி குப்பி.
வினைப்பொருள் குப்பிகள், மீடியா குப்பிகள் அல்லது அளவுக்குறி குப்பிகள் என்றும் அழைக்கப்படுகின்றன. இவை கண்ணாடி, பிளாஸ்டிக், போரோசிலிகேட் கண்ணாடி அல்லது அதற்கு தொடர்புடைய பொருட்களால் தயாரிக்கப்படுகின்றன. இவற்றின் மேல் சிறப்பு மூடிகள் அல்லது அடைப்புகள் பொருத்தப்பட்டிருக்கும்.வினைப்பொருள் குப்பிகள் ஆய்வகங்களில் திரவம் அல்லது தூள் வடிவிலான இரசாயனங்களை வைத்திருக்க பயன்படுகின்றன. பொதுவாக அவை அலமாரிகளில் அல்லது தட்டுகளில் சேமித்து வைக்கப்படுகின்றன.

சில வினைப்பொருள் குப்பிகள் அம்பர், பழுப்பு அல்லது சிவப்பு நிறத்தில் இருக்கும். இவை ஒளிக்கு உணர்திறன் கொண்ட இரசாயன சேர்மங்களை காட்சி ஒளி, அயல் ஊதா கதிர்கள் மற்றும் அகச்சிவப்பு கதிர்வீச்சிலிருந்து பாதுகாக்க பயன்படுகின்றன. மற்ற சில குப்பிகள் நீலம் அல்லது பச்சை நிறத்தில் அலங்கார நோக்கங்களுக்காக தயாரிக்கப்பட்டிருக்கலாம். இவை பெரும்பாலும் பழமையான மருந்தகப் பொருட்களில் காணப்படுகின்றன.குப்பிகளின் பக்கங்களில் திரவத்தின் அளவை சுமார் அளவில் காட்டும் குறிகள் இருந்தால் அவை அளவுக்குறி வினைப்பொருள் குப்பிகள் என்று அழைக்கப்படுகின்றன. இந்த அளவுகள் சரியான அளவாக இல்லாமல் சுமார் மதிப்பை மட்டும் காட்டும்.வினைப்பொருள் குப்பி என்பது ஆய்வக கண்ணாடி உபகரணங்களின் ஒரு வகையாகும். வினைப்பொருள் என்பது ஒரு இரசாயன வினையில் கலந்து கொள்ளும் பொருளை குறிக்கும்.மீடியா என்பது ஒரு வினை நடைபெறும் திரவம் அல்லது வாயு சூழலைக் குறிக்கும்.

பல நிறுவனங்கள் வினைப்பொருள் குப்பிகளை தயாரிக்கின்றன. அவற்றில் வீட்டன், கிம்பிள், கார்னிங், ஸ்காட், ஸ்க்லார்னி மோராவியா போன்றவை அடங்கும். மேலும் பைரெக்ஸ், கிமாக்ஸ், டூரான், போரோ, போமேக்ஸ் போன்ற கண்ணாடி வணிகப் பெயர்களும் பயன்பாட்டில் உள்ளன.பொதுவாக பயன்படுத்தப்படும் குப்பி அளவுகள் 100 மில்லிலிட்டர், 250 மில்லிலிட்டர், 500 மில்லிலிட்டர், 1000 மில்லிலிட்டர் மற்றும் 2000 மில்லிலிட்டர் ஆகும். பழைய குப்பிகள் அல்லது விலையுயர்ந்த அல்லது மருத்துவ இரசாயனங்களுக்கு பயன்படுத்தப்படும் குப்பிகள் 100 மில்லிலிட்டருக்கும் குறைவான அளவிலும் காணப்படுகின்றன.

வினைப்பொருள் குப்பிகளை மூட பயன்படுத்தப்படும் மூடிகள் மற்றும் அடைப்புகள் மிகவும் முக்கியமானவை. எந்த மூடியைப் பயன்படுத்த வேண்டும் என்பது குப்பியில் சேமிக்கப்படும் பொருளின் தன்மை மற்றும் அந்த மூடி எதிர்கொள்ளக்கூடிய வெப்ப அளவைப் பொறுத்தது. பொதுவான மூடி அளவுகளில் 33 மில்லிமீட்டர், 38 மில்லிமீட்டர் மற்றும் 45 மில்லிமீட்டர் அடங்கும். குப்பிகளின் வாய்கள் குறுகியவையாகவும் அகலமானவையாகவும் இருக்கும். பெரிய பாத்திரத்திலிருந்து வினைப்பொருள் குப்பியை நிரப்பும்போது கண்ணாடி அல்லது பிளாஸ்டிக் வாய்க்குழாய் பயன்படுத்தப்படுவது வழக்கம். நுண்ணுயிரியல் ஆய்வகங்களில் பயன்படுத்தப்படும் சில மூடிகள் அழுத்த நீராவி வெப்பத்தில் சுத்திகரிக்கக்கூடியவை என்று கூறப்படுகின்றன.

பழமையான வினைப்பொருள் குப்பிகள் மருந்தகங்களில் பயன்படுத்தப்பட்ட பாரம்பரிய குப்பிகளைப் போல தோற்றமளிக்கும். அவற்றில் கண்ணாடி அடைப்புகள் இருக்கும்; அவை பெரும்பாலும் ஒரே அளவிலாக இருக்காது. அதனால் மிகவும் பழைய குப்பிகள் மற்றும் மாதிரிகள் கவனமாக பாதுகாக்கப்பட வேண்டும், ஏனெனில் கண்ணாடி அடைப்பு இழந்தால் அதை மாற்ற புதிய கண்ணாடி வேலைப்பாடுகள் செய்ய வேண்டியிருக்கும்.வினைப்பொருள் குப்பிகள் விதிமுறைகளுக்கு உட்பட்டவை; அவை உலகளாவிய அறிவியல் தரநிலைகளை பின்பற்ற வேண்டும்.

## மேற்கோள்கள்

* Soroka, W, "Fundamentals of Packaging Technology", IoPP, 2002, 
* Yam, K. L., "Encyclopedia of Packaging Technology", John Wiley & Sons, 2009, 

பகுப்பு:அறிவியல் கருவிகள்
பாதரச(II) பெர்குளோரேட்டு

**பாதரச(II) பெர்குளோரேட்டு** (*Mercury(II) perchlorate*) என்பது  Hg(ClO4)2·nH2O என்ற மூலக்கூறு வாய்பாட்டைக் கொண்ட ஒரு கனிம வேதியியல் சேர்மமாகும். n-இன் மதிப்பு 0 முதல் 6 வரை அமையலாம். இதன் நீரற்ற வடிவமும், பல்வேறு நீரேற்று வடிவங்களும் அனைத்தும் நச்சுத்தன்மை வாய்ந்தவை. நீரில் கரையக்கூடியவையாகவும்  ஈரத்தை உறிஞ்சும் தன்மையுடையனவாகவும்  வெண்மை நிறத்தில் திண்மங்களாகக் காணப்படுகின்றன. 

## தயாரிப்பு
பாதரசம்(II) பெர்குளோரேட்டின் நீரேற்றுகள், பாதரசம்(II) ஆக்சைடு மற்றும் செறிவூட்டப்பட்ட பெர்குளோரிக் அமிலம் ஆகியவற்றின் வினை மூலம் மிகப்பொதுவாகத் தயாரிக்கப்படுகின்றன:
:HgO + 2 HClO4 → Hg(ClO4)2 + H2O
இவ்வாறு உருவாகும் கரைசலை ஆவியாகும்போது, ​​Hg(ClO4)2·6H2O என்ற அறுநீரேற்று  உருவாகிறது. இதனை வெற்றிடத்தில் 30 °செல்சியசு வெப்பநிலைக்குச் சூடுபடுத்துவதன் மூலம், இருநீரேற்று  போன்ற குறைந்த நீரேற்ற வடிவங்களாக மாற்ற இயலும். இதற்கு மேலும் சூடுபடுத்தினால் நீரற்ற வடிவம் உருவாவதில்லை; மாறாக, ஒரு கார பாதரச பெர்குளோரேட்டு உருவாகிறது.

நீரற்ற வடிவமானது, இருநீரேற்றை நீரற்ற பெர்குளோரிக் அமிலம் அல்லது டைகுளோரின் எக்சாக்சைடு கொண்டு நீர் நீக்கம் செய்வதன் மூலம் உருவாக்கப்படுகிறது.

நீரில் கரைக்கப்பட்ட பாதரச(II) பெர்குளோரேட்டு கரைசலானது, நீரிய அம்மோனியாவுடன் வினைபுரிந்து டெட்ரா அமின்பாதரச(II) பெர்குளோரேட்டு, [Hg(NH3)4](ClO4)2- சேர்மத்தை உருவாக்குகிறது. இந்த டெட்ரா அமினோ அணைவுச் சேர்மத்தைச் சூடுபடுத்தும்போது, ​​அது டை அமீன் அணைவுச் சேர்மமாக மாறுகிறது.

பாதரச(II) பெர்குளோரேட்டு, தனிம பாதரசத்துடன் வினைபுரிந்து பாதரச(I) பெர்குளோரேட்டை உருவாக்குகிறது.
:Hg(ClO4)2 + Hg → Hg2(ClO4)2

## கட்டமைப்பு
திண்ம அறுநீரேற்றான Hg(ClO4)2·6H2O, முக்கோணப் படிக அமைப்பைக் கொண்டுள்ளது; இது எண்முக [Hg(H2O)6]2+ மையங்களையும் ClO4– அயனிகளையும் உள்ளடக்கியுள்ளது.

நீரற்ற வடிவம் அகச்சிவப்பு நிறமாலையியல் மூலம் ஆய்வு செய்யப்பட்டபோது, ​​அது ஒற்றை-இணைப்பு பெர்குளோரேட்டு அயனிகளைக் கொண்டிருப்பது கண்டறியப்பட்டது.

## பயன்கள்
பாதரச(II) பெர்குளோரேட்டானது, வினைல் ஆலைடுகளின் நீராற்பகுப்பு மற்றும் ஐசாட்டின்கள் மற்றும் ஐசாட்டின் கீட்டோ இமின்களின் அல்லைலேற்றம் போன்ற கரிமத் தொகுப்பு வினைகளில், வரையறுக்கப்பட்ட அளவிலேயே பயன்பாடுகளைக் கொண்டுள்ளது.

## மேற்கோள்கள்

பகுப்பு:பாதரச(II) சேர்மங்கள்
பகுப்பு:பெர்குளோரேட்டுகள்
குயர் சேனா

**குயர் சேனா** (*Kuer Sena*) என்பது 1970 மற்றும் 1980 ஆம் ஆண்டுகளில் இந்திய மாநிலமான பீகாரில் செயல்பட்ட ஒரு சாதி அடிப்படையிலான தனியார் இராணுவமாகும்.  உறுப்பினர்களில் பெரும்பாலோர் இராசபுத்திரர்களைச் சேர்ந்த இளைஞர்களாக இருந்தனர், மேலும் 19 ஆம் நூற்றாண்டின் காலனித்துவ எதிர்ப்பு புரட்சியாளரான குன்வர் சிங் பெயரால் இந்த போராளிகளுக்கு பெயரிடப்பட்டது, அவர் பீகார் இராசபுத்திரர்களால் சமூக நாயகனாக கருதப்படுகிறார்.

## வரலாறு.
நக்சலைட்-மாவோயிச கிளர்ச்சிகளின் ஆரம்ப ஆண்டுகளில் பீகாரில் தோன்றிய முதல் சாதி அடிப்படையிலான போராளிகளில் குயர் சேனாவும் ஒன்றாகும். இது இராசபுதன விவசாயியும் நிலக்கரி தொழிலதிபருமான  இராச்நாத் சிங்கால் நிறுவப்பட்டது. இவர் இந்திய தேசிய காங்கிரசு கட்சியின் இணைப்பாளராகவும் இருந்தார். ஆரம்பத்தில் இது அப்பாவி நோக்கங்களைக் கொண்டிருந்தாலும், இறுதியில் நக்சலைட்டு தொடர்புகளைக் கொண்ட தாழ்த்தப்பட்ட சாதியினரை துன்புறுத்துவதாக வளர்ந்தது.

இதன் காரணமாக, இராச்நாத் சிங் இறுதியில் உள்ளூர் அரசாங்கத்தால் கைது செய்யப்பட்டார். மேலும் போராளிகளின் செயல்பாடு அவரது தளபதி பீர் பகதூர் சிங்கிடம் விடப்பட்டது. உள்ளூர் அதிகாரிகளுக்கும் தெரிந்திருந்த பீர் பகதூர் சிங், சுமார் 20 கொலை வழக்குகளில் தொடர்புடையவராக இருந்தார், அதாவது அவர் அடிக்கடி சிறைக்கு உள்ளேயும் வெளியேயும் இருந்தார்.  இறுதியில் இயகதீசுபூர்  பகுதிக்கு  சட்டமன்ற உறுப்பினராகத்  தேர்ந்தெடுக்கப்பட்டார்.  மேலும் இவரது பதவிக்காலம் "கீழ் சாதியினர்" என்று அழைக்கப்படுபவர்களுக்கு எதிரான அட்டூழியங்களால் சிக்கியது. அவர்கள் இந்திய மாவோயிசப் பொதுவுடைமை மையப்  போராளிகளுடன் தொடர்ந்து சண்டைகளில் ஈடுபட்டனர்.  மேலும் பூமிகார்களால் கட்டுப்படுத்தப்பட்ட ரன்வீர் சேனா மற்றும் அவதியா சத்திரியேவால் கட்டுப்படுத்தப்பட்ட பூமி சேனா போன்ற பிற சாதி அடிப்படையிலான போராளிகளுடன் தங்களை இணைத்துக் கொண்டனர்.

## சிதைவு
ஒரு சில இராசபுதன நில உரிமையாளர்களை தலைமைத்துவமாக நம்பியிருந்ததால் இந்த அமைப்பு சரிந்தது.  அவர்களில் பலர் அடிக்கடி சிறைக்கு அனுப்பப்பட்டனர். இராசபுதனர்கள்  விரைவில் சன் லைட் சேனா என்று அழைக்கப்படும் ஒரு புதிய சாதி அடிப்படையிலான போராளிகளைச் சுற்றி வளைக்கத் தொடங்கினர்.  இது 1990 ஆம் ஆண்டுகளின் முற்பகுதியில் உருவாக்கப்பட்டது மற்றும் பிராந்தியத்தில் உள்ள முசுலீம் நில உரிமையாளர்களுடன் கூட்டணி அமைத்தது.

## மேலும் காண்க
*இரன்வீர் சேனா
## மேற்கோள்கள்

பகுப்பு:பீகார் வரலாறு
பகுப்பு:இராணுவ வரலாறு
தானைட்டு (அயனி)

தானைற்று அயனி (ஸ்டன்னைட் அயனி )என்பது [Sn(OH)₃]⁻ ஆகும். இது ஸ்டன்னஸ் ஹைட்ராக்சைடுக்கு வலுவான காரத்தை சேர்ப்பதன் மூலம் உருவாக முடியும்.

தானைற்று அயனி ஒரு வலுவான குறைப்பான் ஆகும். மேலும் இது சில சமயங்களில் தன்னிச்சையாக மாற்றம் பெற்று தகடு உலோகம் மற்றும் ஸ்டன்னேட் அயனியாக மாறக்கூடும்.

ஸ்டன்னைட்டில்  சேர்மங்கள் உள்ளன. உதாரணமாக சோடியம் ஸ்டன்னைட் (Na₂SnO₂) குறிப்பிடத்தக்கது.

## மேற்கோள்கள்

பகுப்பு:ஆக்சி எதிர்மின்னயனிகள்
அனைத்து மகளிா் கழகம்

**அனைத்து மகளிா் கழகம்** *(ALL Ladies League)* என்பது பெண்கள் தலைமையின் நலனுக்காகவும் அதிகாரமளிப்பதற்காகவும்  உருவாக்கப்பட்ட ஒரு சர்வதேச பெண்கள் சபை  ஆகும். 

இந்த அமைப்பு 2015 ஆம் ஆண்டு கர்பீன் அரோராவால் நிறுவப்பட்டது. 

இந்த அமைப்பு  பெண் தோழிகளுக்குள்  பரிமாற்றம் மற்றும் சமூக உணர்வை ஊக்குவிக்க பெண்கள் பொருளாதார மன்றம்  என்ற ஒரு மன்றப் பிரிவைக் கொண்டுள்ளது. அனைத்து மகளிா் கழகம் மற்றும் பெண்கள் பொருளாதார மன்றம் ஆகியவை இந்தியாவில் தலைமையிடங்களைக் கொண்டுள்ளன.

## செயல்பாடுகள்

இந்த அமைப்பு அனைத்து விருதுகளை வழங்குகின்றன.  புகழ்பெற்ற நபர்களில் சிறந்த பத்து பெண்கள் விருதுகளைப் பெற்ற , சானியா மிர்சா, சாய்னா நேவால், சுப்ரியா சுலே, சந்தா கோச்சார், நைனா லால் கித்வாய், சோபனா பாரதியா, சர்மிளா தாகூர், ரிது குமார், சோம்துத்தா சிங், சங்கீதா ரெட்டி, சோடி அண்டர்கில்   மற்றும் பலர் அடங்குவர். பல்வேறு துறைகளில் கிராமப்புற பெண் தலைவர்களை அங்கீகரித்து பாராட்டுவதற்காக  சிறந்த பத்து பெண்களுக்கு விருதுகளையும் வழங்கியுள்ளது.

## மேற்கோள்கள்



பகுப்பு:பெண்களுக்கான சர்வதேச நிறுவனங்கள்
மிசோரம் மாநில மகளிர் ஆணையம்

**மிசோரம் மாநில மகளிர் ஆணையம்**  (*Mizoram State Commission for Women*) என்பது மிசோரம் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993 ஆம் ஆண்டு ஒரு சட்டப்பூர்வ அமைப்பாக மிசோரம் மாநில மகளிர் ஆணையம் உருவாக்கப்பட்டது . மிசோரம் மாநிலத்தில் பெண்கள் நலனுக்கான ஆணையம் மிசோரம் மாநில அரசால்  பகுதி நீதித்துறை அமைப்பாக அமைக்கப்பட்டது
## வரலாறு மற்றும் நோக்கங்கள்
மிசோரம் மாநில மகளிர் ஆணையம் பெண்கள் தொடர்பான குறிப்பிட்ட பிரச்சனைகளை ஆராய்வதற்காகவும், மாநிலத்தில் இருந்து பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது.

பெண்களின் உரிமைகளைப் பாதுகாப்பதற்கும்,

பெண்கள் குடும்பம் மற்றும் சமூகத்தில் எதிர்கொள்ளும்  எந்தவொரு துன்புறுத்தல் மற்றும் பிரச்சினைகளிலிருந்தும்  பாதுகாக்கவும் ,பாலின சமத்துவத்தை உறுதி செய்வதற்கும் ஆணையம் அதிகாரங்களை வழங்கி உறுதிபடுத்தியுள்ளது.

*இந்த ஆணையம் பின்வரும் நோக்கங்களுடன் உருவாக்கப்பட்டது:*
*பெண்களின் பாதுகாப்பு மற்றும் நலனை உறுதி செய்தல்.
*சட்டங்களை மீறுதல் அல்லது வாய்ப்பு மறுத்தல் அல்லது பெண்களுக்கு ஏதேனும் உரிமைகள் பறித்தல் போன்ற நிகழ்வுகளில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளுதல்.
*பெண்கள் சார்ந்த பிரச்சினைகள் குறித்து மாநில அரசுக்கு பரிந்துரைத்தல்.
*மாநிலத்தில் பெண்கள் சார்ந்த சட்டம் குறித்து பொதுமக்களிடையே விழிப்புணர்வை ஏற்படுத்த ஆணையம் அவ்வப்போது நடவடிக்கை எடுக்கிறது.
## மேலும் பார்க்கவும்
தேசிய மகளிர் ஆணையம்
## வெளிப்புற இணைப்புகள்
* 
## மேற்கோள்கள்

பகுப்பு:இந்தியாவில் பெண்ணியம்
சாகித் ட்ரோன்கள்

thumb|சாகித் சாகேக்-2 ஆளில்லா வானூர்தி வகை
thumb|சாகித் 123 ஆளில்லா வானூர்தியின் எச்சங்கள்.
**சாகித் ட்ரோன்கள்** (Shahed drones) என்பவை ஈரானிய ஆளில்லா விமான அமைப்புகளாகும். இவ்வகை வானூர்திகளை, ஈரானின் சாகித் விமானப் போக்குவரத்துத் தொழில்துறை நிறுவனம் வடிவமைத்து உற்பத்தி செய்கிறது. இந்த வகை ஆளில்லா விமானங்கள் உக்ரைன் மீதான ரஷ்ய படையெடுப்பில் பெருமளவு பயன்படுத்தப்பட்டதன் மூலம் உலக அளவில் அறியப்படுகின்றன.

## பயன்பாடு
*"சாகித்"*  ( என்ற பாரசீக, அரபு சொல்லுக்கு பொருள் "சாட்சி" என்பதாகும்.
சாகித் 136 போன்ற விமானங்கள் தற்கொலைத் தாக்குதல் நடத்தும் ஆளில்லா விமானங்களாகச் செயல்படுகின்றன. இவை வெடிபொருட்களைச் சுமந்து சென்று இலக்கின் மீது மோதி வெடிக்கும் வகையில் வடிவமைக்கப்பட்டுள்ளன. உக்ரைனில் உள்ள உள்கட்டமைப்புகளை அழிக்க இரஷ்யப் படைகள் இவற்றை செரான்-2 என்ற பெயரில் பயன்படுத்தின. 2026 ஆம் ஆண்டு மார்ச்சு மாதம் நடைபெறும் ஈரான்-அமெரிக்க-இசுரேல் போரில், ஈரான் படைகள், வளைகுடா நாடுகளில் உள்ள அமெரிக்க இராணுவ அமைப்புகளின் உள்கட்டமைப்புகளை அழிக்க பயன்படுத்தியதாக செய்திகள் தெரிவிக்கின்றன.

## தாக்கம்
குறைந்த உற்பத்திச் செலவு கொண்ட இந்த வகை வானூர்திகள், வான்வழித் தாக்குதல்களில் புதிய அச்சுறுத்தலை உருவாக்கியுள்ளன. இவற்றை எதிர்கொள்ள பல்வேறு நாடுகள் புதிய வான் பாதுகாப்பு அமைப்புகளை உருவாக்கி வருகின்றன. ஏனெனில், இவற்றைச் சமாளிக்க, இவற்றை விட பல மடங்கு விலை அதிகமான எதிர்தாக்குதல் செய்யும் அமைப்புகளே தற்போது உள்ளன. ஈரானின் இந்தத் தொழில்நுட்பம் பிற நாடுகளுக்கும் ஏற்றுமதி செய்யப்படுவது உலகளாவிய பாதுகாப்பு குறித்த எண்ணங்களை எழுப்பியுள்ளது.

## மேற்கோள்கள்

பகுப்பு:ஆளில்லாத வானூர்திகள்
கே. எச். புட்டசாமி கௌடா

**கே. எச். புட்டசாமி கௌடா** (*K. H. Puttaswamy Gowda*) இந்தியாவின் கர்நாடக மாநிலத்தைச் சேர்ந்த ஓர்  அரசியல்வாதி ஆவார். 1954 ஆம் ஆண்டு இவர் பிறந்தார். சிக்கபள்ளாப்பூர் மாவட்டத்தில் உள்ள கௌரிபிதனூர் சட்டமன்றத் தொகுதியிலிருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். 2023 கர்நாடக சட்டமன்றத் தேர்தலில் ஒரு சுயேச்சை வேட்பாளராகப் போட்டியிட்டு வெற்றி பெற்றார்.

## ஆரம்பகால வாழ்க்கை
புட்டசாமி கௌடா கர்நாடக மாநிலம், மாண்டியா மாவட்டத்திலுள்ள நாகமங்கலத்தைச் சேர்ந்தவர். இவரது மறைந்த தந்தையார் கொன்னி கவுடா ஆவார். இவர் 1975-ஆம் ஆண்டில், பெங்களூர் பல்கலைக்கழகத்துடன் இணைவுபெற்ற ஆர்.சி. பட்டக் கல்லூரியில் வணிகவியலில் தனது பட்டப்படிப்பை நிறைவு செய்தார்.

## தொழில்
2023 ஆம் ஆண்டு நடைபெற்ற கர்நாடக சட்டமன்றத் தேர்தலில், கௌடா கௌரிபிதனூர் சட்டமன்றத் தொகுதியிலிருந்து ஒரு சுயேச்சை வேட்பாளராக வெற்றி பெற்றார். அவர் 83,837 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியைச் சேர்ந்த  என். எச். சிவசங்கர ரெட்டியை 37,286 வாக்குகள் என்ற மிகப்பெரிய வித்தியாசத்தில் தோற்கடித்தார்.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:கன்னட மக்கள்
பகுப்பு:இந்திய சுயேட்சை அரசியல்வாதிகள்
பகுப்பு:கர்நாடக அரசியல்வாதிகள்
ரவீன் குமார் கிருஷ்ணசாமி

**ரவீன் குமார் கிருஷ்ணசாமி** (ஆங்கிலம்; மலாய்: *Raven Kumar Krishnasamy*) என்பவர் மலேசிய அரசியல்வாதி; ஜொகூர் மாநில மலேசிய இந்தியர் காங்கிரசு (**MIC**) கட்சியின் தலைவர்; அக்டோபர் 2021 முதல் சூன் 2024 வரை மலேசிய இந்தியர் காங்கிரசு (**MIC**) கட்சியின் தேசிய இளைஞர் பகுதி தலைவர்; ஜொகூர் மாநில பாரிசான் நேசனல் (**BN**) நிர்வாகத்தின் கீழ் ஜொகூர் மாநில அமைச்சர் (**EXCO**); மார்ச் 2013 முதல் மூன்று தவணைகளாக ஜொகூர் மாநில சட்டமன்றத்தில், தெங்காரோ சட்டமன்றத் தொகுதியின் சட்டமன்ற உறுப்பினராகப் பணியாற்றியர் ஆவார். 

இவர் 26 மார்ச் 2022 முதல் 13 பிப்ரவரி 2024 வரை ஜொகூர் மாநில ஆட்சிக்குழுவில் மாநிலத்தின் சுற்றுலா, சுற்றுச்சூழல், பண்பாடு, பாரம்பரிய துறைகளுக்கான மாநில அமைச்சர் பதவியை வகித்தார். பின்னர் 13 பிப்ரவரி 2024 முதல் ஜொகூர் மாநில ஆட்சிக்குழுவில் மாநிலத்தின் ஒற்றுமை, பண்பாடு மற்றும் பாரம்பரிய துறைகளுக்கான மாநில அமைச்சர் பதவியையும் வகித்தார். 

## வாழ்க்கை
அவர் பாரிசான் கூட்டணியின் ஓர் உறுப்புக் கட்சியான மஇகாவின் உறுப்பினராக உள்ளார். அவரின் தந்தை கிருஷ்ணசாமி சீமான், சனவரி 11, 2008 அன்று, ஜொகூர் பாரு, செகெட் சாலையில் உள்ள மாநில மஇகா கட்டிடத்தில் சுட்டுக் கொல்லப்படும் வரை 1990 முதல் 2008 வரை தெங்காரோ சட்டமன்றத் தொகுதியின் சட்டமன்ற உறுப்பினராக இருந்தார்.

மஇகா கட்சியின் முக்கியத் தலைவர்களில் ஒருவரான இவர், அக்கட்சியின் மத்திய செயலவை உறுப்பினராகவும் (CWC member) தேர்வு செய்யப்பட்டுள்ளார். அண்மைய காலமாக, ஆலய நிலப் பிரச்சனைகளுக்குத் தீர்வு காண்பது; மற்றும் சமூக மேம்பாட்டுத் திட்டங்களில் தீவிரமாக ஈடுபட்டும் வருகிறார். ஜொகூர் மாநிலத்தின், தெங்காரோ சட்டமன்றத் தொகுதியில் மலேசிய இந்தியர்களுக்கு குறிப்பிட்டதக்க அளவிற்கு உதவிகள் செய்தவர்; இந்தியர் சமூக நல மேம்பாட்டுத் திட்டங்களுக்கு உதவிகள் செய்தவர் எனவும் பரவலாக அறியப்படுகிறார்.

## தெங்காரோ சட்டமன்றத் தொகுதி
2022-ஆம் ஆண்டு தெங்காரோ சட்டமன்றத் தொகுதியின் இன வாரியான வாக்காளர் எண்ணிக்கை **25,831**; விவரங்கள் பின்வருமாறு:
* மலாயர் **82.6%** 
* சீனர் **13.7%** 
* இந்தியர் **1.49%** 
* பிற இனத்தவர் **0.56%** 
* சபா பூமிபுத்திரா **0.79%**
* சரவாக் பூமிபுத்திரா **0.82%**

## தேர்தல் முடிவுகள்

## விருதுகள்
* 
**  - மலேசிய விருதுகள் (**KMN**) (2017)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Sankaran, R., Mohd, H. A. (1988). *Malaysia's 1986 General Election: The Urban-Rural Dichotomy*. Institute of Southeast Asian Studies.

## மேலும் காண்க
* மெர்சிங் மாவட்டம்
* தெங்காரோ சட்டமன்றத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## வெளி இணைப்புகள்

பகுப்பு:வாழும் மக்கள்
பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
சுவர்ண கதுவா

**சுவர்ண கதுவா**  (*Swarna Kaduva*) இந்தியாவில் வெளியான மலையாள மொழித் திரைப்படமாகும்.  பிச்சூ மேனன் நடித்து, இயோசு தாமசு இயக்கி 2016 ஆம் ஆண்டு இத்திரைப்படம் வெளியானது. நையாண்டி திரைப்படமாக வகைப்படுத்தப்படுகிறது. இப்படத்தின் திரைக்கதையை பாபு சனார்த்தனன் எழுதியுள்ளார். திரைப்படம் 2016 ஆம் ஆண்டு நவம்பர் மாதம்  4 அன்று வெளியிடப்பட்டது.

## சுருக்கம்
இரினிச்சென் தொழிலதிபர் லோனப்பனின் வலது கை மனிதர். பல ஆண்டுகளாக அவர் நிழலான பிரச்சினைகளைத் தீர்ப்பதற்காக லோனப்பனைப் பயன்படுத்திக் கொள்கிறார். அதிக உழைப்பின்றி எளிதாகப் பணம் ஈட்டுவதற்காக   அவர் இந்த வாய்ப்பைப் பயன்படுத்திக் கொள்கிறார். ஒரு நகைக் கடையுடன் வேறு இடத்தில் குடியேற உதவுமாறு லோனப்பனிடம் கேட்கிறார். கடினமான வாழ்க்கையை அனுபவித்த மற்றும் ஒரு காலத்தில் நன்கு அறியப்பட்ட குடும்பத்தைச் சேர்ந்த ரினிச்சென், பணம் மற்றும் தகுதிக்காக எப்போதும் அக்கறை கொள்ளத் தொடங்குகிறார். மேலும் அவரது முந்தைய நெறிமுறையற்ற ஈடுபாடுகள், முற்பிறவியில் செய்த தீவினைகளின் விளைவுகளை, இப்பிறவியில் அனுபவித்துத் தீர்க்க வேண்டிய ஆன்மீகக் கடமையாற்ற வாழ்க்கை  இவரை செலுத்தத் தொடங்குகிறது. படத்தின் எஞ்சிய பகுதி ரினிச்சென் மீண்டு வருவாரா அல்லது மூழ்கிய நிலைக்கு மேலும் கீழே செல்கிறாரா என்பதை ஆராய்கிறது.

## நடிகர்கள்
* பிச்சூ மேனன் 
* இனியா 
* இன்னொசெண்ட்டு 
* சுரேசு கிருசுணா 
* சுதீர் கரமனை 
* பாய்ச்சு சந்தோசு
* அரீசு பெருமன்னா  
* பூச்சிதா மேனன் 
* கோட்டயம் நசீர் 
* நசீர் சங்கராந்தி 
* சந்தோசு கீழட்டூர்
* கிசோர் சத்யா 
* கலாபவன் சிண்டோ 
* செயக்குமார் பரமேசுவரன் பிள்ளை 
* செயசங்கர் காரிமுட்டம் 
* மினன் 
* அஞ்சு அரவிந்த்  
* சீமா ஜி. நாயர்  
* சுவாசிகா  
* சங்கர் இராமகிருட்டிணன்

## தயாரிப்பு
முதலில் இந்தப் படத்துக்கு வெள்ளா கதுவா என்று பெயரிடப்பட்டது.  இயோசுமன் சைமன் இயக்கிய சுவர்ண கதுவா  திரைப்படம் வெளிநாடுகளில் விநியோகிக்கப்பட்டது.

## வெளியீடு
இந்த படம் முன்னதாக 2016 ஆம் ஆண்டு அக்டோபர் மாதம் 28 ஆம் தேதியன்று வெளியிட திட்டமிடப்பட்டது, ஆனால் புலிமுருகனுடன் போட்டியிடுவதைத் தவிர்ப்பதற்காக, இது நவம்பர் 4, 2016 தேதிக்கு மாற்றியமைக்கப்பட்டது. இப்படம் கேரளாவில் 104 திரையரங்குகளில் வெளியிடப்பட்டது.

## விற்பனை
கேரளாவில், படம் முதல் நாளில் .10 கோடியை வசூலித்தது. இப்படம் முதல் வார இறுதியில் .6 கோடியும், மூன்றாவது வார இறுதியில் .34 கோடியும் வசூலித்தது.

## மேற்கோள்கள்

## வெளி இணைப்புகள்
* 
பகுப்பு:இந்திய நகைச்சுவைத் திரைப்படங்கள்
பகுப்பு:2016 மலையாளத் திரைப்படங்கள்